ກອງທັບເຮືອຂອງເກົາຫລີເໜືອ ແລະເກົາຫລີໃຕ້ ປະທະກັນ ໃນ ເຂດທະເລເຫລືອງ
ຂ່າວສຳຄັນອື່ນໆ: ອະດີດນາຍົກຣັຖມຸນຕຣີໄທ ທ່ານທັກສິນ ເດີນທາງໄປກຳປູເຈັຽ; ທ່ານໂອບາມາ ຈະໄປຢ້ຽມຢາມ ບັນດາຄອບຄົວ ພວກເຄາະຮ້າຍ ຈາກການຍິງກັນ ທີ່ຄ້າຍ
ກອງທັບເຮືອຂອງເກົາຫລີເໜືອແລະ ເກົາຫລີໃຕ້ ໄດ້ປະທະກັນ ເປັນເວລາສັ້ນໆ ໃນ ວັນອັງຄານມື້ນີ້ຢູ່ນອກແຄມຝັ່ງທະເລທາງທິດ ຕາເວັນຕົກ ຂອງແຫລມເກົາຫຼີ ໃນເຂດທະເລ ເຫລືອງ ເຈົ້າໜ້າທີ່ ກອງທັບຂອງເກົາຫລີໃຕ້ ກ່າວວ່າ ເຮືອລາຕເວນລຳນຶ່ງຂອງເກົາຫຼິເໜືອໄດ້ຮັບຄວາມເສັຽຫາຍຢ່າງໜັກ ກ່ອນທີ່ຈະລ່າ ຖອຍໄປ ທ່ານ LEE GI-SIKນາຍທະຫານ ອະວຸໂສຂອງເກົາຫລີໃຕ້ກ່າວວ່າ ເຮືອຣົບລຳນຶ່ງ ຂອງເກົາຫລີໃຕ້ໄດ້ຍິງປືນເຕືອນຫລາຍໆລູກ ໃສ່ເຮືອຂອງເກົາຫລີເໜືອ ຫຼັງຈາກ ເຮືອເກົາຫລີ ເໜືອໄດ້ແລ່ນຂ້າມເຂດຊາຍແດນທາງທະເລ ທີ່ຍັງເປັນບັນຫາ ຂັດແຍ້ງກັນນັ້ນ ເຮືອລາຕເວນຂອງເກົາຫລີເໜືອ ໄດ້ຍິງປືນ ກົງໄປໃສ່ ເຮືອຣົບຂອງເກົາຫລີໃຕ້ແລະເຮືອເກົາຫລີໃຕ້ ກໍໄດ້ຍິງຕອບໂຕ້ ທ່ານ LEE ກ່າວເຖິງເຫດຮ້າຍໃນເທື່ອນີ້ວ່າ ເປັນເຣື່ອງທີ່ໜ້າເສັຽໃຈ ແລະເວົ້າຕື່ມວ່າ ທາງຝ່າຍເກົາຫລີໃຕ້ທຳການປະທ້ວງຢ່າງແຂງຂັນ ຕໍ່ເກົາຫລີເໜືອແລ້ວ ລາຍງານ ຂອງອົງການຂ່າວສູນກາງຂອງທາງການ ເກົາຫລີເໜືອ ແຈ້ງວ່າ ເຮືອລາຕເວນຂອງຕົນ ພວມຢູ່ໃນລະຫວ່າງການປະຕິບັດໜ້າທີ່ ໃນການຢືນຢັນ ກ່ຽວກັບວັດຖຸລຶກລັບອັນນື່ງໃນເຂດນ່ານນ້ຳຂອງຕົນ ອະດີດ ນາຍົກຣັຖມຸນຕຣີໄທ ທ່ານທັກສິນ ຊິນນະວັດ ໄດ້ເດີນທາງໄປເຖິງກຳປູ ເຈັຽແລ້ວ ບ່ອນທີ່ທ່ານ ໄດ້ຖືກແຕ່ງຕັ້ງ ໃຫ້ເປັນທີ່ ປຶກສາທາງດ້ານເສຖກິດຂອງທ່ານຮຸນເຊນ ນາຍົກ ຣັຖມຸນຕຣີກຳປູເຈັຽທີ່ເປັນພັນທະມິດຂອງທ່ານນັ້ນ ຜູ້ນຳຂອງກຳປູເຈັຽໄດ້ແຕ່ງຕັ້ງໃຫ້ທ່ານທັກສິນເຂົ້າ ຮັບຕຳແໜ່ງດັ່ງກ່າວໃນສັບປະດາແລ້ວນີ້ທັງໆທີ່ມີ ການຄັດຄ້ານ ຈາກໄທ ທີ່ບາງກອກໂຄສົກຄົນນຶ່ງ ຂອງຣັຖບານໄທ ກ່າວວ່າ ຣັຖບານໄທ ຈະຮ້ອງຂໍ ໃຫ້ກຳປູເຈັຽສົ່ງໂຕທ່ານທັກສິນ ໃຫ້ແກ່ທາງການໄທ ໂດຍຜ່ານ ກະຊວງການຕ່າງປະເທດ ແລະຫ້ອງການອະທິໄອຍະການໃຫຍ່ ແຕ່ແນວໃດກໍຕາມ ທ່ານຮຸນເຊນ ໄດ້ກ່າວໄວ້ແລ້ວວ່າທ່ານຈະປະຕິເສດ ຕໍ່ການຮ້ອງຂໍ ຂອງທາງການໄທ ມີກຳນົດວ່າ ທ່ານທັກສິນຈະກ່າວປະຖະກະຖາ ຕໍ່ພວກນັກເສຖສາດ ກຳປູເຈັຽ 3 ຮ້ອຍຄົນ ທີ່ນະຄອນຫລວງພະນົມເປັນໃນວັນພະຫັດຈະມານີ້ ທ່ານໄດ້ລີ້ພັຍ ຢູ່ໃນຕ່າງປະເທດ ນັບຕັ້ງແຕ່ ໄດ້ມີການກໍ່ຣັຖປະຫານ ໂຄ່ນລົ້ມທ່ານ ໃນປີ 2006 ທ່ານໄດ້ຖືກ ດຳເນີນຄະດີ ໃນເວລາຕໍ່ມາແລະຖືກພົບເຫັນວ່າ ມີຄວາມຜິດ ໃນການໃຊ້ອຳນາດ ໄປໃນທາງທີ່ ບໍ່ຖືກຕ້ອງໃນລະຫວ່າງ ທີ່ທ່ານຢູ່ໃນອຳນາດ ເປັນເວລາ 5 ປີນັ້ນ ປະທານາທິບໍດີ BARACK OBAMAຈະເປັນຜູ້ນຳພາ ໃນພິທີໄວ້ອາລັຍ ໃນວັນອັງຄານມື້ນີ້ ໃຫ້ແກ່ 13 ຄົນທີ່ເສັຽຊີວິດ ໃນເຫດການ ລະດົມຍິງປືນ ເຂົ້າໃສ່ຜູ້ຄົນ ເມື່ອ ສັບປະດາແລ້ວທີ່ຄ້າຍ FORT HOOD ທ່ານ OBAMA ແລະພັລຍາທ່ານນາງ MICHELLE ຈະໄດ້ພົບປະເປັນການສ່ວນໂຕ ກັບບັນດາ ຄອບຄົວ ຂອງພວກເຄາະຮ້າຍ ກ່ອນຈະໄປຮ່ວມ ພິທີໄວ້ອາລັຍຊຶ່ງຄາດວ່າ ຈະມີຢ່າງນ້ອຍ 3 ພັນຄົນ ເຂົ້າຮ່ວມນັ້ນ ນອກນັ້ນແລ້ວ ທ່ານ OBAMAແລະພັລຍາ ຍັງຈະໄດ້ພົບປະກັບ ບັນດາທະຫານ ທີ່ໄດ້ຮັບບາດເຈັບແລະຄອບຄົວເຂົາເຈົ້າ ທີ່ໂຮງພະຍາບານ DARNELL ຂອງກອງທັບບົກ ທີ່ຄ້າຍ FORTHOOD ເຈົ້າໜ້າທີ່ກ່າວວ່າ ຜູ້ຕ້ອງສົງສັຍ ເປັນມືປືນ ພັນຕຣີ NIDAL MALIKHASAN ຈິຕແພດ ຂອງກອງທັບບົກ ໄດ້ສົ່ງອີແມລ ໄປມາຫລາຍກວ່າ 10 ສະບັບ ໃນປີກາຍແລະປີນີ້ ຫານັກສອນສາສນາ ມຸສລິມຫົວຮຸນແຮງ ໃນເຢເມນ ທີ່ຮູ້ກັນດີກ່ຽວກັບການສັ່ງສອນ ຕໍ່ຕ້ານອະເມຣິກາ ຂອງຜູ້ກ່ຽວນັ້ນ ນັກສອນສາສນາ ANWARAL-AWLAKI ເຄີຍໄດ້ມາ ເທສນາສັ່ງສອນ ທີ່ຣັດເວີຈີເນັຽ ແລະນາຍ HASAN ກໍເຄີຍໄດ້ໄປຟັງ ຊາວເຢັຽຣະມັນຈຳນວນຫຼາຍ ສິບພັນຄົນ ຕລອດທັງບັນດາ ຜູ້ນຳຂອງໂລກ ທັງໃນອະດີດ ແລະປັດຈຸບັນບໍ່ໄດ້ເອົາຫົວຊາ ນຳສະພາບອາກາດ ທີ່ໜາວເຢັນ ແລະຟ້າມືດ ຄື້ມຝົນຕົກຂອງມື້ວັນຈັນວານນີ້ ເພື່ອສເລີມ ສລອງ ວັນຄົບຮອບ 20 ປີ ໃນການພັງທະ ລາຍລົງຂອງກຳແພງ ເບີລິນ ນາຍົກຣັຖມຸນຕຣີ ເຢັຽຣະມັນ ທ່ານນາງ ANGELA MERKELໄດ້ໃຊ້ເວລາ ສ່ວນນຶ່ງໃນຊີວິດ ຂອງທ່ານນາງ ເຕີບໃຫຍ່ຂື້ນມາຢູ່ອີກຟາກນື່ງ ຂອງກຳແພງ ເບີລິນ ຄືຢູ່ໃນເບີລິນຕາເວັນອອກ ທ່ານນາງພ້ອມດ້ວຍ ຣັຖມຸນຕຣີ ການຕ່າງປະເທດ ສະຫະຣັດ ທ່ານນາງ HILLARY CLINTONປະທານາທິບໍດີ ຣັດເຊັຽ ທ່ານ DMITRI MEDVEDEV ແລະຜູ້ນຳຄົນອື່ນໆ ຂອງໂລກໄດ້ພາກັນ ຍ່າງຜ່ານປະຕູ BRANDENBURG ຊຶ່ງຄັ້ງນຶ່ງ ເຄີຍໃຊ້ເປັນດ່ານຂ້າມຊາຍແດນ ລະຫວ່າງເຢັຽຣະມັນ ຕາເວັນອອກ ແລະຕາເວັນຕົກນັ້ນ ນາຍົກຣັຖມຸນຕຣີ MERKEL ໄດ້ກ່າວຂອບອົກຂອບໃຈ ອະດີດຜູ້ນຳ ຫະພາບໂຊວຽດ ທ່ານMIKHAIL GORBACHEV ໂດຍເວົ້າວ່າ ທ່ານໄດ້ເຮັດໃຫ້ ການພັງທະລາຍລົງຂອງກຳແພງເບີລິນ ເປັນໄປໄດ້ ດ້ວຍການປະຕິຮູບ ແລະນະໂຍບາຍ ແນວທາງປານກາງທີ່ທ່ານໄດ້ນຳສເນີ ໃນລະຫວ່າງ ຊຸມປີສຸດທ້າຍ ຂອງສະຫະພາບໂຊວຽດຊຶ່ງໄດ້ແຕກຫັກລົງ ໃນປີ 1991 ນັ້ນ ນາຍົກຣັຖມຸນຕີ ອິສຣາແອລ ທ່ານBENJAMIN NETANYA HU ໄດ້ພົບປະ ກັບປະທານາທິບໍດີ ສະຫະຣັດ ທ່ານ BARACK OBAMAທີ່ນະຄອນຫລວງ ວໍຊິງຕັນ ຂະນະທີ່ປະເທດທັງ 2 ພວມຊອກຫາ ຊ່ອງທາງ ທີ່ຈະຮື້ຟື້ນການເຈຣະຈາ ກັບຝ່າຍປາ ແລສໄຕນ໌ ຖແລງການ ສັ້ນໆສະບັບນຶ່ງ ຂອງ ທຳນຽບຂາວທີ່ນຳອອກເຜີຍແຜ່ ໃນຕອນແລງ ຂອງມື້ວານນີ້ ແຈ້ງວ່າ ຜູ້ນຳທັງສອງໄດ້ສົນທະ ນາຫາຣື ຢ່າງເປັນການສ່ວນໂຕ ກ່ຽວກັບຫຼາຍໆ ບັນຫາ ຮວມທັງເຣື່ອງການຮ່ວມມື ທາງດ້ານຄວາມປອດພັຍ ເຣື່ອງອີຣ່ານ ແລະກ່ຽວກັບວ່າ ຈະເຮັດແບບໃດເພື່ອສ້າງຄວາມກ້າວໜ້າ ໃຫ້ແກ່ຂັ້ນຕອນ ການສ້າງສັນຕິພາບ ໃນພາກຕາເວັນອອກກາງ ໃນຕອນເຊົ້າ ວານນີ້ ທ່ານ NETANYAHU ໄດ້ກ່າວຕໍ່ກອງປະຊຸມຂອງກຸ່ມ ຊາວອະເມຣິກັນ ເຊື້ອສາຍຢິວວ່າ ການເຈຣະຈາ ກັບປະທານາທິບໍດີ ປາແລສໄຕນ໌ທ່ານ MAHMOUD ABBAS ຄວນຈະເລີ້ມ ໃນທັນທີ ທ່ານເວົ້າຕື່ມວ່າ ມັນເປັນເປົ້າໝາຍຂອງທ່ານ ທີ່ຈະໃຫ້ມີ ການບັນລຸ ສົນທິສັນຍາ ສັນຕິພາບ ແບບຖາວອນລະຫວ່າງອິສຣາແອລ ແລະປາແລສໄຕນ໌ ຣັຖບານຍີ່ປຸ່ນໄດ້ຮັບປາກທີ່ ຈະໃຫ້ການຊ່ວຍເຫລືອໃໝ່ ແກ່ອັຟການິສຖານ ເປັນເງິນຈຳນວນ 5ພັນ ລ້ານໂດລາ ພາຍໃນ ໄລຍະ 5 ປີຂ້າງໜ້າ ເພື່ອຊ່ອຍ ບູຣະນະສ້າງ ສາອັຟການິສຖານທີ່ໄດ້ປະສົບພັຍສົງຄາມນັ້ນ ສື່ມວນຊົນຂອງຍີ່ປຸ່ນ ໄດ້ລາຍງານຂ່າວໃນວັນ ອັງຄານມື້ນີ້ ໂດຍອ້າງຄຳເວົ້າ ຂອງເຈົ້າໜ້າທີ່ ກະຊວງການຕ່າງປະເທດທີ່ກ່າວວ່າ ເງິນຈຳ ນວນນີ້ ຈະຖືກນຳໄປໃຊ້ ໃນໂຄງການຕ່າງໆ ເຊັ່ນການຝຶກງານສຳລັບອະດີດ ສະມາຊິກ ຂອງກຸ່ມ ທາລີບານ ແລະເສີມຂຍາຍ ກຳລັງຕຳຣວດຂອງອັຟການິສຖານ ເວລານີ້ ຍີ່ປຸ່ນມີກຳປັ່ນ 2 ລຳຢູ່ໃນເຂດ ມະຫາສະມຸດ ອິນເດັຽທີ່ໄຊ້ເປັນຈຸດ ຕື່ມນ້ຳມັນ ໃຫ້ກຳປັ່ນຕ່າງໆ ທີ່ໃຫ້ການສນັບສນຸນຕໍ່ການປະຕິບັດງານ ຂອງກຳລັງນາໆຊາດ ໃນອັຟການິສຖານ ແຕ່ຣັຖບານຊຸດໃໝ່ຂອງນາຍົກຣັຖມຸນຕຣີ YUKIO HATOYAMA ຊຶ່ງໄດ້ເຂົ້າກຳອຳນາດ ໃນເດືອນກັນຍາຜ່ານມາ ໄດ້ກ່າວວ່າ ຕົນຈະປ່ອຍໃຫ້ ການປະຕິບັດງານດັ່ງກ່າວ ໝົດອາຍຸລົງໃນເດືອນມັງກອນ ຈະມານີ້ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ